развеселяващи истории за Садисти
Мнозина обичат да си поставят цели и задачи, които трябва да изпълнят. С годините същите цели и задачи може да се променят така:

Пример 1 
2009: Ще се постарая да бъда добър съпруг на Мими.
2011: Няма да напусна Мими.
2012: Ще се опитам да се сдобря с Мими.
2013: Ще се постарая да бъда добър съпруг на Катя.

Пример 2 
2009: Повече няма да поглеждам други жени.
2010: Повече няма да изневерявам с Марина.
2011: Няма да се оженя за Марина, както й се иска.
2012: Повече няма да поглеждам други жени.

Пример 3 
2009: Повече няма да оставям шефът така да се държи с мен.
2010: Няма да се оставя на този садист шефът да ме докара до самоубийство.
2011: Ще получа обезщетение, когато шефът ме уволни.
2012: Ще разкажа на психотерапевта си за всичко, които ме е накарал да преживея шефа.

Пример 4 
2009: Няма да се дразня, когато Мишо и Любо се майтапят с плешивината ми.
2010: Няма да се обиждам, когато Мишо и Любо се майтапят с плешивината ми.
2011: Ще съм спокоен, когато Мишо и Любо разказват на всички, че имам перука.
2012: Повече няма да общувам нито с Мишо, нито с Любо.

Пример 5 
2009: Ще прочета поне 20 книги през годината.
2010: Ще прочета поне 10 книги през годината.
2011: Ще прочета поне 5 книги през годината.
2012: Ще дочета онова криминале, което започнах миналата година.

Пример 6 
2009: Ще отслабна до 90кг.
2010: Ще се опитам да не мина 95кг.
2011: Ще се опитам да водя здравословен живот.
2012: Ще се опитам да водя такъв живот, че да не мина 100кг.

Пример 7 
2009: Повече няма да харча пари за какви ли не глупости.
2010: Ще си погася кредита.
2011: ще си погася кредитите.
2012: Ще посрещна 2020 без дългове.

Пример 8 
2009: Ще отида на зъболекар тази година.
2010: Ще оправя дупчицата на зъба тази година.
2011: Ще се постарая да ми пломбират този зъб тази година.
2012: ще направя всичко необходимо, че да не ми мирише така ужасно устата.

Пример 9 
2009: Ще ходя на църква всяка седмица.
2010: ще ходя колкото се може по-често на църква.
2011: Ще отделям по малко време всяка вечер за молитва и медитация.
2012: Ще се опитам да намеря текста "Отче наш"

Пример 10 
2009: Ще спра цигарите от утре.
2010: Ще намаля цигарите от утре.
2011: Поне да намаля цигарите от утре.
2012: Този път наистина спирам цигарите от утре.